ئاری محەمەد وە ماڵپه‌ڕ (کوردمیلۆدی) وتگه‌ “رەزامەندی چەن کەناڵێگ بولگاری تایبەت وە موزیک و گورانی وەرگرتمە ئه‌ڕا ئەوەگ لە ئاينده‌ێگ نزیک گورانییەگانم وەئاڵای کوردستانەو لەو کەناڵه‌يلە پەخش بکريه‌ێد”.
زیاتر ئويشێ، ئامانجم لە ئەنجامداين ئی کارە ئەوەسە ک کەلتور وڵاتەگەم و رەسەنایەتی ناو موزیک و گورانی کوردی وە وڵاته‌یلر ده‌ر بناسنم چوينکە گورانییەگەم گورانییگ فۆلکلۆری کوردییەو لە گوزه‌يشته‌ لە لایەن هونەرمەند گەورای کورد “حەسەن زیرەک” چڕياس.
ئاری محەمەد، یەکەمین بەرهەم گورانی خوه‌ی لەساڵ ١٩٩٩ وەناو “بەیانی ئەشق” بڵاوه‌وکردگەسه‌و و دويای بڵاوه‌وکردنی کوردستان هيلێدەجێ و ئه‌ڕا ماوەی چەنه‌ها ساڵ لە دەیشت وڵات ژیان به‌ێدەسەر، ئيسه‌يش دويای ماوەی فره‌ێگ ژیان بردنەسەر لە وڵات بولگاریا وەیەکجاری هاتگه‌سه‌و ئه‌ڕا کوردستان و خوه‌ندكار پەیمانگای هونەرەيل جوان هەولێر – بەش موزیکە.
ا. ج
